П.Е.: — У адрозненне ад Еўропы, у нас гэтая музыка не для многіх. Там яна пастаянна развіваецца, адгукаючыся, у тым ліку, на тыя ж запыты публікі. Тут усё больш сціпла, але каманды цікавыя ёсць, ёсць у каго маладым выканаўцам павучыцца. Мне не вельмі падабаецца, што многія імкнуцца спяваць на англійскай. Я раней ужо выказаўся на гэтую тэму, дадам яшчэ. Калі нашы музыканты мараць з англамоўным рэпертуарам прарвацца на Захад, то справа гэта малаперспектыўная. На Захадзе хапае сваіх. І паміж чужымі і роднымі выбар будзе зроблены на карысць апошніх, гэта ж відавочна. Трэба быць мегаталенавітым, каб здолець заваяваць з такім падыходам замежнага слухача. Я пакуль такіх у Беларусі не сустракаў.